Πτώση αεροσκάφους στη Σάμο (1989)

Στις 3 Αυγούστου 1989, η Πτήση 545 της Ολυμπιακής Αεροπλοΐας με αεροσκάφος τύπου Shorts 330-200 και ονομασία Isle of Milos (Νήσος Μήλος), συνετρίβη στο νεφοσκεπές Όρος Κέρκης της Σάμου, επειδή οι χειριστές του εφάρμοσαν Κανόνες Πτήσης Εξ Όψεως (Visual Flight Rules (VFR)), σε συνθήκες Κανόνων Πτήσης δι' Οργάνων (Instrumental Flight Rules (IFR)).

Το αεροσκάφος εκτελούσε προγραμματισμένη πτήση με αναχώρηση από το Αεροδρόμιο «Μακεδονία» της Θεσσαλονίκης, με ενδιάμεσο σταθμό τη νήσο Σάμο και τελικό προορισμό τη νήσο Κω.

Και οι 34 επιβαίνοντες (31 επιβάτες και 3 μέλη πληρώματος) έχασαν την ζωή τους. Το ατύχημα αυτό είναι το χειρότερο που αφορά αεροσκάφος τύπου Shorts 330, ο δε Κυβερνήτης της μοιραίας πτήσης ονομαζόταν Παναγιώτης Μουτζουρέας (42 ετών) με σπουδές στις Ηνωμένες Πολιτείες Αμερικής (ΗΠΑ), ενώ συγκυβερνήτης του ήταν ο Γεώργιος Ηλιάδης.

Σημειώσεις 

Παραπομπές σημειώσεων

Παραπομπές

Εξωτερικοί σύνδεσμοι
  Olympic Aviation Flight 545 at Airdisaster.com 

Αεροπορικά ατυχήματα και συμβάντα στην Ελλάδα